ተጠባቂው የ«የሊቨርፑል» እና የ«ቼልሲ» ፍልሚያ
የእንግሊዝ ፕሪሚየር ሊግ 34ኛው ሳምንት ጨዋታዎች ዛሬ፣ ነገ፣ እሁድና ሰኞ የሚካሄዱ ሲሆን፤ የሊጉ የሳምንቱ ትልቁ ጨዋታ «ቀያዮቹን» ሊቨርፑልና «ሰማያዊዎቹን» ቼልሲን የሚያገናኘው ግጥሚያ እሁድ በአንፊልድ ስታዲየም ከምሽቱ አስራ ሁለት ሰዓት ተኩል ይካሄዳል። ጨዋታውን ተጠባቂ የሚያደርገው የመርሲ ሳይዱ ሊቨርፑል ሊጉ እንደአዲስ ከተዋቀረ ከ22 ዓመታት ወዲህ የሊጉን ዋንጫ ለማንሳት የተሳነው ሲሆን፤ በያዝነው የውድድር ዓመት ቀያዮቹ የሊጉን ዋንጫ ለማንሳት ከመቼውም ጊዜ የተሻለ የተጫዋች ስብስብና የተሻለ ወቅታዊ አቋም አለው። በመሆኑም ቀያዮቹ በሊጉ የደረጃ ሰንጠረዥ አናት ላይ የሚገኝ ሲሆን፤ «ውሃ ሰማያዊዎቹ» ማንቸስተር ሲቲ ተስተካካይ አንድ ጨዋታ እያለው ከሊቨርፑል በሁለት ነጥብ ዝቅብሎ መቀመጡ ሊቨርፑል በቼልሲ የሚሸነፍ ከሆነ መሪነቱን ለውሃ ሰማያዊዎቹ የሚለቅና የዋንጫ ተስፋው አጣብቂኝ ውስጥ ስለሚገባ ከቼልሲ ጋር የሚያደርጉትን ጨዋታ ተጠባቂ እንዲሆን አድርጎታል። በሌላ በኩል ውሃ ሰማያዊዎቹ ቼልሲ በሊጉ የደረጃ ሰንጠረዥ ከአንድ እስከ አራት ያለውን ደረጃ ይዞ ለማጠናቀቅ ይህን ግጥሚያ ማሸነፍ የግድ ይለዋል። ምክንያቱም በዚህ ጨዋታ ቼልሲዎች ነጥብ የሚጥሉ ከሆነና ቶተነሃም፣ አርሴናልና ማንቸስተር ዩናይትድ ያለባቸውን ጨዋታ የሚያሸንፉ ከሆነ ሦስተኛ ደረጃነቱን ለ«መድፈኞቹ» ወይም ለ«ስፐርሶቹ» አንድ አንድ ተስተካካይ ጨዋታ እየቀራቸው ቼልሲዎች ለእነዚህ ክለቦች ደረጃውን የሚለቁ ሲሆን፤ «ቀያይ ሰይጣኖቹ» አንድ ተስተካካይ ጨዋታ እየቀራቸው ከቼልሲ ጋር ያላቸውን የነጥብ ልዩነት ወደ ሁለት ነጥብ ዝቅ የሚያደርጉ ይሆናል። ስለዚህ ቼልሲዎች የሦስተኛ ደረጃን ላለመልቀቅና ከቶተነሃም፣ ከአርሴናልና ከማንቸስተር ዩናይትድ ጋር ያለውን የነጥብ ልዩነት ለማስፋት ከሊቨርፑል ጋር የሚያደርጉት ትንቅንቅ ጨዋታውን ተጠባቂ እንዲሆን ሌላኛው ምክንያት ሆኗል። ከዚህ ባለፈ «ጨዋታውን ማን ያሸንፋል?»የሚለውን ግምት በጣም አዳጋች ያደረገው፤ ሁለቱም ክለቦች ባለፈው ባደረጉት ሁለት የፕሪሚየር ሊግ ጨዋታዎች «ቀያዮቹ» በአንፊልድ ቶተንሃም ሆትስፕርስን ሁለት ለአንድና ከሜዳቸው ውጪ ሳውዝ አምፕተምን ሦስት ለአንድ ያሸነፉ ሲሆን፤ ማክሰኞ ዕለት በአውሮፓ ሻምፒዮንስ ሊግ በአንፊልድ ስታዲየም የፖርቹጋሉን ፖርቶን አስተናግዶ ሁለት ለባዶ ማሸነፍ ችለዋል። ሰማያዊዎቹ ቼልሲዎች በአንፃሩ በስታንፎርድ ብሪጅ ዌስት ሀም ዩናይትድን አስተናገደው ሁለት ለባዶ ያሸነፉ ሲሆን፤ ከሜዳቸው ውጪ ወራጅ ቀጣና ውስጥ ከሚገኘው ካርዲፍ ሲቲ ጋር ባደረጉት ግጥሚያም ሁለት ለአንድ አሸንፈዋል። ስለዚህ ሁለቱም ክለቦች እያሳዩት ባለው አስደናቂ ብቃትና ወቅታዊ አቋም ማን ያሸንፍ ይሆን የሚለው ጨዋታውን ተጠባቂ እንዲሆን ተጨማሪ ምክንያቶች ናቸው፡፡ በአጠቃላይ ዛሬ በፕሪሚየር ሊጉ አንድ ጨዋታ ሲካሄድ ሌስተር ሲቲ ከኒውካስትል ዩናይትድ ምሽት አራት ሰዓት ላይ ጨዋታቸውን የሚያካሂዱ ይሆናል። እንዲሁም ነገ በፕሪሚየር ሊጉ ስድስት ጨዋታዎች ሲካሄዱ፤ ከነዚህ መካከል ቶተንሃም ሆትስፐርስ በአዲሱ ስታዲየም ሁለተኛ የፕሪሚየር ሊግ ጨዋታውን ወራጅ ቀጣና ውስጥ የሚገኘውን ሀደርስፊልድ ታውን የሚያስተናግድበትና በደረጃ ሰንጠረዡ ስድስተኛ ደረጃ የተቀመጠው ማንቸስተር ዩናይትድ በኦልትራፎርድ ከዌስት ሀም ዩናይትድ ጋር የሚያደርጉት ግጥሚያዎች ይጠቀሳሉ፡፡ እሁድ
ዕለትም
ሊጉ
ቀጥሎ
ሲውል
ክሪስታል
ፓላስ
በሜዳው
ውሃ
ሰማያዊዎቹን
ማንቸሰተር
ሲቲን
የሚያስተናግዱበት
ጨዋታ
ይገኝበታል፡፡
ሰኞ
ዕለትም
አንድ
ቀሪ
የሊጉ
ጨዋታ
የሚካሄድ
ሲሆን፤
ዋትፎርድ
ከመድፈኞቹ
ምሽት
አራት
ሰዓት
ላይ
ጨዋታቸውን የሚያካሂዱ ይሆናል። ፕሪሚየር ሊጉን የመርሲሳይዱ ሊቨርፑል በ82 ነጥብ
ሲመራ፤ ማንቸስተር ሲቲ አንድ ተስተካካይ ጨዋታ እያለው በ80 ነጥብ
ይከተላል። ሰማያዊዎቹ ቼልሲ በ66 ነጥብ
ሦስተኛ ደረጃን ሲይዝ፤ ቶተንሃም ሆትስፕርስ አንድ ተስተካካይ ጨዋታ እያለው በ64 ነጥብ
አራተኛ ደረጃን ይዟ ይከተላል። ካርዲፍ ሲቲ፣ ፉልሃም እና ሀደርስፊልድ ታውን ደግሞ ከ18ኛ
እስከ 20ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጣና ውስጥ ይገኛሉ፡፡ እንዲሁም የፕሪሚየር
ሊጉን ከፍተኛ ጎል አስቆጣሪነት የሊቨርፑሉ ሙሀመድ
ሳላህ በ18 ጎሎች ሲመራ፤
የአርሴናሉ ፔር ኢሜሪክ
ኦባሚያንግ፣ የስፐርሶቹ ሄሪ ኬንና
የሊቨርፑሉ ሴኔጋላዊው ኮከብ
ሳዲዮ ማኔ በእኩል
17 ጎሎች ከፍተኛ ግብ አስቆጣሪነቱን እየተከተሉ ይገኛሉ።አዲስ ዘመን ሚያዝያ 4/2011በ